Crème de la crème 2017 - Levykauppa Äx
Elikkäs alle listattuna omat suosikkilevyt viime vuodelta – mutta sitä ennen muutama ns. “honourable mention”, eli levyt jotka kuuluvat tulla mainituksi vaikkeivat ihan oikealle listalle yltäneetkään:
Kim - Turku | 3 kuukautta, 1 viikko sitten
Japanese pressing. A Crow Looked at Me is the eighth studio album by Mount Eerie, the solo project of American musician Phil Elverum. The album is a concept album about the death of Elverum's wife, the cartoonist and musician Geneviève Castrée.
Mount Eerien uusin on itselleni vuoden paras levy muttei musiikillisista syistä. Levyn teemana on Mount Eerien ainoan jäsenen, Phil Elverumin, vaimon kuolema. Populaarimusiikki on täynnä lauluja ja levyjä kuolemasta mutta harvoin aiheesta on puhuttu, saati tehty levyjä, näin raadollisella tavalla kuin miten tämä levy on.
Litku Klemetti saa minutkin uskomaan ettei suomalainen populaarimusiikki ole kuollut. Juna Kainuuseen on soinut itselläni valehtelematta useita kertoja viikossa viime vuoden ajan.
Ryuichi Sakamoton async iski heti ekalla kuuntelulla. Levy peilaa säveltäjän syöpähoidon jälkeisiä tunnelmia, musiikillisesti liikutaan minimalistisen pianomusiikin ja kokeellisen elektron maisemissa.
Vuoden paras soundtrack vuoden - ellei jopa vuosikymmenen - parhaimpaan leffaan.
Caterina Barbieri oli uusi nimi itselleni mutta suosituksesta tutustuin tähän uusimpaan levyyn - ja se kannatti. Minimalistista elektromusiikkia tämäkin Steve Reichin hengessä.
Ulver goes Depeche Mode. Lienee turha sanoa että Ulver se jaksaa yllättää, mutta pakko se on todeta ettei tätä ihan ensimmäiseksi Ulverilta olisi nyt odottanut viimeisimpien jumitus- ja kokeellisten klasarilevytysten jälkeen. Erittäin tarttuvia synapop-koukkuja levy täynnä. Vuoden "retrolevy" itselleni.
Ruisrockissakin keikkailevan Paramoren uusi levy After Laughter. Katso Hard Times -video tuosta alempaa!
Teiniaikojen "guilty pleasure" Paramore on jatkossa pelkästään "pleasure". After Laughterilla Paramoren pop-musaan yhdistyy 80-luvun estetiikka ja soundi, toisin sanoen hävyttömän hyvin tehtyä poppia tämä. Tämä oli itselleni vuoden 2017 "the kesälevy".
Boriksen uusin levyn "aukeaminen" tapahtui hitaasti itselleni vaikka voinkin sanoa lähestulkoon Boriksen olevan maailman paras bändi. Viimeistään taannoisella Nosturin keikalla levy viimein osui ja upposi.
Pharmakonin, alias Margaret Chardietin Contact tarjoaa ahdistavaa industrial/power electronics -tunnelmaa pimeiden iltojen iloksi!
Äxän kisassa liput GY!BE:n keikalle voittivat Marko Ikävalko, Henriikka Salminen ja Jouni Eeva. Onnittelut!